bavarian-nlp/barwiki-20250901 huggingface dataset:
Albuin (Heiliger)

Dr Albuin ståmmp aus Kärntn unt isch ausn Gschlecht va die Aribonen. Um 975 isch’r Pischof va Säbm unt Prixn gwórtn, in Jåhr 1006 isch’r gschtórm.
Sei Lébm.
In Untrschied zu friahre Prixnr Pischéf woaß man va ihm recht konkret épes ibr sein Lébm, zun Peischpiel aa dass sei Våtr aa Mårkgråf gwésn isch unt ébmfålls Albuin ghoaßn håt. Sei Muatr (Hildegard) håt a Kapital ausgébm, damit’r in Prixn studiarn håt kénnt. 
Er håt in Pischofsitz van Säbmr Perg åi in dr flåchn Ébm nåch Prixn vrlégn glåssn, håt aa die Poanr van Ingenuin va Säbm nåch Prixn pråcht. Só isch dr Hl. Kassian Patrón van Prixnr Dóm gwórtn. Dr Albuin isch loyal zu die Keisr Otto II. unt Heinrich II. gwésn, håt drfir an Haufn Lénderein kriagg unt isch só zun erschtn Firschtpischóf va dr Diözése gwórtn. Zu streitn håt’r mitn poarischn Gråf Ratpot, an Huosi, ghåp.
Van spétrn Pischóf Hartmann isch’r gemeinsåm mit’n Hl. Ingenuin zu Schutzheiling van Pischtum Prixn ernånnt gwórtn. Seine Poanr sein in Prixnr Dóm peståttet. Schón seit Énde van 11. Jåhrhundrt wert’r vrehrt. Sei Nåmenståg isch in 5. Febrar. Mitnånt mitn Ingenuin isch’r Patrón va vrschiedne Kirchn in Tiról. 
Die St.-Albuins-Épfl sein nåch ihm penånnt. Er selbr håt seinrzeit drfir gsórgg, dass in Eisåcktål Épfl ånpaut wern.
Dr Vórnåmen Albuin isch in dr Nåchfólgrdiözése van Pischof (Pózn-Prixn) seltn ånzutréffn, kaum 2 af 10 000 Mandr bzw. Puabm hoaßn só. In Taitschlånt isch’r nó viel seltner.
Albuin

Albuin isch a Vórnåmen (fir Mandr) mit an germanischn Ursprung: alb = Naturgeischt, wini = Fraint. Alboin unt Alwin håbm die gleiche Pedaitung. Die italienische Fórm isch Albuino. 
"Albin" hingégn kånn a Nébmfórm va Albuin sein, kånn in åndre Fälle aa va lateinisch albus (= weiß) kémmen. 
Nåmenstrégr:
Reziprokes Gitta

A reziprokes Gitter is a Konstruktion vo da Kristallographie, um de Beigung vo Kristoin z beschreibm, z. B. in da "Laue-Bedingung". Es werd in da Rentgen-, Elektrona- und Neutronabeigung vawendt.
Des Konzept is - mit oana leicht vaändatn Definition - in da Festkerpaphysik zum reziprokn Raum eaweitat worn. Durtn werds mit da quantnmechanischn Beschreibung vo physikalischn Vorgängen in am Kristoi durch Quasiteilchen eingsetzt.
Definition.
A 3-dimensionales Punktgitta werd durch drei Basisvektorn formula_1, formula_2 und formula_3 bschriebm. Des Gitta werd aa reales oder direkts Gitter gnennt. De Basisvektoren vom reziproken Gitta, des wo zum Gitta gheatformula_4, formula_5 und formula_6 ergebm si aus de Gleichunga:
Dobei is formula_7 as Volumen vo da Elementarzejn.
Legierung

A Legierung macht ma indem ma zwoa oda mehra Metalle midanada vomischd. Normal gäd des nedda bei ana groussn Hitz, awa bei monkhe gäds aa scho bei Umgebungstempardua. As Wordd kimmd von Ladejnischn "ligare", des hoassd zammadbinddn oda zammhenga.
Lenggrias

Lenggrias, aa Lengerriß (amtli: Lenggries) liegt 50 km südlich vo Minga und is a Luftkorort. Da Lenggarisser Hausberg is as Brauneck. As Brauneck is a 1555 Meda houcha Skiberg mid 14 Lift und oana Gondel, mid dera ma aa im Summa aufe fahrn ko. As Dorf Lenggrias hod 9868 Einwohner und is Flächenmäßig de gräßde Gmoa vo Bayern. De Gmoa ged vom Arzboch bis Zur Tiroia Grenz. In da Gmoa liegt a da Suivaschdoa-Stausää (bei de Lengerisser weada „Suivä“ gnennd) und dea hod a Einzugsgebiet vo 1138m². Da Sää hod 3 gräßare Zuaflüsse. De Dürrach de Woicha und d'Ísar. Es fliaßn aba a no kleanare Becha in d´Sää.
Des Buidl zoagt im Hintergrund (de Blattn rechts) ano an gräßdn Berg in Da Lenggriasa Gmoa. Des is da Schafreida mid ana Häh vo 2102 Meda.
Etztolarisch

Etztolarisch oda Ötztalerisch is a tirola, siidboarischa Dialekt. Duach de Obgeschiedenheit vom Etztoi in Tirol is de Sproch do uatimle dahoidn worn und guit ois ane vo de ejtastn Sprochformen vom Siidboarischn.
Etztolarisch wead vo 8.000 bis 15.000 Sprechan gredd. Es is 2010 in de UNESCO-Listn "Immaterielles Kulturerbe in Östareich" aufgnumma worn.
Dees aissare Etztoi steht a wengal untam Einfluss vom Obainntoi, dees innare unta dem vom Passeia- und Schnalstoi in Siidtirol, wearend im middlan Etztoi da Etztola Dialekt am unspringlichstn konsaviat worn is, eppa da Vokal- und Suibmreichtum vom Friah-Middlboarischn.
Oid-Weana Voikstheata

Des Oid-Weana Voikstheata (Alt-Wiener Volkstheater), aa Oid-Weana Voikskomedie, is a Weana Theatafuam vaum 19. Joahundat. Es hod si ausm barockn Haunswuascht entwicklt. In Hähepunkt hods in de Zaubaspü und Possn vaum Ferdinand Raimund und Johann Nestroy earreicht.
Charaktaristik.
De wichtigstn Meakmole vom Oid-Weana Voikstheata san:
Zum Zaubastickl ghean s Feenmeachn, de Zaubapossn, de Zaubaoper, Rittapossn und Gspenstastickln. Es geht do zwoa aa um irdische Themen, owa de Wundawöd vau Feen, Geista, Zauwara und Nixn greift ins Lem auf da Eadn ein. Oft gehts um de Laitarung vo Menschn oda de Ealesung vo an Zauwabann. De Ausstottung vau de Zauwastickln is sea foamprächtig und prunkvoi.
In da Parodie wiad a lustiga Inhoid in a ernste Fuam vapockt. Bei da Travestie wiad a ernsta Stoff scheazhoft obghaundlt. Auf de Weis wiad da Weana Gsöschoft a Spiagl vuaghoidn.
De Lokalposse is a deab-komisches Theatastickl mit lokalem Bezug.
Sauane Suppm

De Sauane Suppm, aa Sauere Suppe oda Saure Suppm, wor friara in Oidbayern und Östareich a Oidogsessn fia oarme Leit.
Bsondas im Boarischn Woid wor de Suppm a Grundnohrungsmittl, wei annodozumoi a jeda Waidla a Kuah im Stoi steh hod ghobt.
De Zuabereitung is relativ oafoch. In an Lita afkochts Wossa keman zwoa Essleffen Mehj und sauane Milli (gstecklte Milli) dazua. Nacha wead no amoi afkocht. Gwiazt wead mit Soiz und Kimme. Oft duat ma no Eadepfen dazua und mangmoi kimmt aa a wengal Rahm eine.
De Suppm hod aa ois Oiheimiddl fia Mogn-, Darm- und Lebaleidn goitn.
Variantn vo da Sauanan Suppm san de Hirgstmillisuppm und de Koide Suppm.
Athen

Athen is de Haptstod vu Griachaland und aa de gresste und beväikarungsreichste Stod.
De Stod is seit da Jungstoazeid imma bsiedlt gwen
und ghead so zu de äitastn Siedlunga und Städt vo Eiropa.
In da Antikn wor Athen da Oat vo da attischn Polis. A kloana owa bedeidada Stoot, dea wo ois Begrinda von da Demokratie guit.
Hotdogs

Hotdogs is a schnölla Imbiss, wo a haaß Wiaschtl in a aufschniddane aufgwaamde Semme eine kummt.
Garniad wiad des gaunze mid Semf, Paradeisasoos und Mayo.
Wo da Naum heakummt is ned bekaunt. Es gibt de Vamuadung, dass iagendwaun echte Hund vawuascht wuan san oda dass des dohea kummt, wei de deitschn Fleischhocka in Amerika gean Hund ghoidn haum, de wos wia a Wuascht ausgschaut haum.
Franz Boehm (Widastandskämpfa)

Da Franz Boehm (* 3. Oktoba 1880 in Westpreißen; † 13. Feba 1945 im KZ Dachau) is a Pfarra im Erzbistum Köln, Widastandskämpfa und Märtyra gwesn. Währnd da Herrschaft vo de Nationalsozialistn is er imma wieda in Konflikt mit da Regierung kumma. Im Jahr 1944 is er nachad verhaft und in an Pfarrablock vom KZ Dachau bracht worn, wo er im Feba 1945 gstorbm is.
Afghanistan

Afghanistan, offiziell Islamische Republik Afghanistan (Paschtu/Dari (Persisch): Afghānestān), is a Binnenstood in Siadasien a da Schnittstei vo Siad- zu Zendralasien, dea wos an Iran, Turkmenistan, Usbekistan, Tadschikistan, Kina und Pakistan grenzt. Drei Viadl vom Land hand Bergregionen wo grod schwa zum dareicha hand.
Eadkunde.
Topografie.
Afghanistan is a Binnenstoot mid arana strategischn Bedeitung a dera Region. As Land seiba is zum gresstn Teil a Gerbirgsland. Wenga ois wia 10 Brozent vo da Landesflächn lingand unda 600 m da Meereshähn. D Gebiag vom Hindukusch (bis 7500 m Hähn) und as Sefid Kuh dastreckt se iba weide Teile vo de 652.090 km² vo da Landesflächn.
Klima.
De Joareszeitn: De windalichn Westwinde bringand oft an mäßign Niederschlog, am Summer is oba gscheid drucka und grod am eissastn Siadostn vom Land soagt da Monsun fiaran Reng. Am Winda schneibts wega da groußn Hähn vom Land oft a a de Deja.
Bvejkarung.
80 % vo da Bvejkarung vo Afghanistan wohnand aufm Land und grod 20 % hand Stodara. De gresstn Städt hand Kabul (2,4 Mill. Einwohna; ois Agglomarazion 4,9 Mill. Ew.), Kandahar (362.000 Ew.), Herat (355.000 Ew.), Mazar-e-Scharif (290.000 Ew.), Dschalalabad (156.000 Ew.) und Kunduz (113.000 Ew.).
Hans Lentner

Da Lentner Hans (* 5. Septemba 1894 z Grossomschlog; † 1977 z Spiaglau) wor za seina Zeit da bekanntaste Hoizschnitza im Boarischn Woid.
Da Lentner wor no a Buidschnitza vom oidn Schlog. Ea hod si jeds Stickl Hoiz mit dem a gorbat hod, sejm gsuacht. A Vorfeartigung vo Maschinen hod a grundsätzli obglehnt. In seine spodn Joar hod a si vor oim da sakraln Kunst gwidmet und is zan Herrgodschnitza worn.
An Haffa Orbatn vom Lentner stengan in Kiachn (Kruzifixe, Heilignfiguan, Mebliarung) im Boarischn Woid. Ea is oba aa iban Boarischn Woid ausse bekannt worn. A Kruzifix vom Lentner hengt in ana evangelischn Kiach in Bremen. An kunstvoi gschnitztn Wegweisa vo eam ko ma in Spiaglau bewundan.
Sepang International Circuit

Da Sepang International Circuit is a Motorsport-Rennstreckn in Malaysia. Sie liegt in da Stod Sepang, wöche etwa 45 Kilometa südlich vo Kuala Lumpur liegt. Sie liegt a in unmiddelbora Nachnt zum Flughofn Kuala Lumpur. Die Rennstreckn is vom Hermann Tilke plant woan und is 1999 in den Rennkalenda aufgnumma woan. Außadem findn a no Rennen vo da Motorrad-Wödmoastaschoft stott.
Streckndatn.
Die Streckn is 5,54 km long und is sea broad ausglegt (bis zu 22 m Meta). Die Start-/Züügerodn is 925 Meta long.
Herrgodschnitza

A Herrgodschnitza (dt.: Herrgottsschnitzer) is in Bayern und Estareich de traditioneje Bezoachnung fia an Hoizbuidschnitza, dea wo vor oim Orbatn mit sakralen Motivn mocht.
De Bezoachnung is duach an Roman vom Ludwig Ganghofer entstandn: "Der Herrgottschnitzer von Ammergau" ('Da Herrgodschnitza vo Ammagau'). Bsundas vui Herrgodschnitza gibts in Sidtirol (vor oim in da Gegend um Gredn), im Ammagau und im Boarischn Woid.
Beruafsrechtli gheat dees Handweak zan Hoizbuidhaua, wo ar Ausbuidungsberuaf is.
Kaukasus

Da Kaukasus (russisch: "Kawkas"; georgisch: "Kawkasioni", aserbaidschanisch: "Qafqaz") is a vo West-Noadwest noch Ost-Siadost valaufads Hochgbirg wos um de 1.100 Kilomeda lang is. As Gbirg, wos aus de drei Gebirgskettn Groußa Kaukasus, Gloana Kaukasus und Talysh-Gebirge bestähd, rogt bis zu arana Hächn vo 5.642 Meta ibam Meeresspiagl auf. D midlane Hächn is 602 Meta. Da Kaukasus dastreckt se aufm Gebiet vo Russland, Georgien, Armenien, Aserbaidschan und am eissastn Noadostteil vo da Tiakei. Anno 2000 hamd um de 30,6 Million Leid a dem Gebiag gwohnd.
Gwässa.
D Entwossarung vom Kaukasusgbirg is iwawiegnd radial. De gressan Fliss do deand am Kaukasus entspringa:
Da Sewansee ist oana vo de gresstn Seen a dera Region.
Orte.
Städt wo am Kaukasus ling san unta ondam:
Nei-Hannova

Nei-Hannova, amtle: Lavongai (dt.: Neu-Hannover) is a Insl am Bismarck-Archipel und ghead politisch zu Papua-Neuguinea und da Provinz New Ireland. 1616 is de Insl vom Willem Cornelisz Schouten und am Jacques Le Maire entdeckt won. Nei-Hannova wiad vom Tirpitz-Gebirge in ost-westlicha Richtung duachzong. D hächste Erhebung vo da 1.186 km² groussn Insl hod da Mount Deimling mid 957 Meda. 1960 hamd auf dera Insl 5.000 Leid gwohnd, im Joa 2000 hands scha 17,160 gwen.
Nei-Hanova ligt recht isoliad und is gscheid gebiagig, a so dass grod a de Kistn Kokospalmen wochsand. Zum groußteil deand voa oim a da Mitt vo da Insl Urwoid as Bäidl präng.
Auf da Insl hand grod zwoa Seigetieroatn bekannt, d Fledermausoatn Nyctimene albiventer und Rousettus amplexicaudatus. D Mohrennonne, a gloane Prachtfinknoat mid am ibawiegnd schwoazn Gfieda, kimd grod auf dera Insl fia.
Paprika

 &lt;ns&gt;0&lt;/ns&gt;
 &lt;revision&gt;
 &lt;parentid&gt;708673&lt;/parentid&gt;
 &lt;timestamp&gt;2021-08-19T23:12:03Z&lt;/timestamp&gt;
 &lt;contributor&gt;
 &lt;username&gt;SperaviriBot&lt;/username&gt;
 &lt;/contributor&gt;
 &lt;minor /&gt;
 &lt;comment&gt;Bot: nicht existente Kategorie entfernt&lt;/comment&gt;
 &lt;origin&gt;797935&lt;/origin&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Paprika san Pflanzna, wo za de Nochtschottngwex ghean. De Fricht wean ois Gmias oda ois Gwiaz heagnumma.
Es gibt an Hauffa Speisn, wo mit Paprika gmochd wean. Se wean oba a gean roh zua Brotzeit gessn.
Paprika keman uaspringle aus Siidamerika, wea oba heit ibaroi af da Wejd obaut.
Stuck

Stuck is a kugelförmigs Droad-Gebäck mit Weinberl und Zimt. Gmacht und verkafft werd Stuck bloß im "Berchtsgoana Land". A Loab Stuck san 6 Stück. Man kos oafach so essn, wobeis mit Budda no besser schmeckt. Friah homs Stuck nur vom 1. November bis zum Advent verkafft, inzwischen drahns es oam aber scho Ofang September oh.
Gschicht.
Ursprünglich war mit "Stuck" aa a "Bettelbrauch" verbunden. Oarme, zmoast oide Leid bettelten um "Stuck" und „beteten dabei laut“. Laut dem Volkskundler Rudolf Kriß hod se aber „scho 1731 der Pfarrer von Schellenberg bschwert, dass d'Leid wegam Stucksammeln den Gottesdienst versamt hom.“
Aa heid no schenkn im "Berchtsgoana Land" an Ollaheilign de Godn oder der Ged eana Patenkindern a sognanntes "Stuckgeld".
Tegernsee (Stod)

Tegernsee is a Stod im obabayerischn Lankroas Miaschboch und a Heilklimatischa Kurort.
Eadkund.
De Stod liegt im Tegernseea Toi, am estlichn Ufa vom Tegernsee im boarischn Obaland und am neadlichn Oipmrand. Da gsamte See gheat zum Stodgebiet. Ebba 4 Kilometa estli vom Stodzentrum liegt de Gmoagrenz zu Rottach-Egern, de Baambortnschneid mit 1448 Meta Heh.
Weidane Nochbagmoana san: Bad Wiessee (am gegnibaliegendn Seeufa) und Schliersee (Gmoa). Es gibt oba koa Stroß, de wo af Schliersee fihrt. Durch Schliersee duachfliaßt da Oipboch. De Gmoagrenz zu Rottach-Egern valafft teiweis entlang vo da Rottach.
Gschicht.
Im Joar 746 hom de Briada Adalbert un Ottokar s Klosta Tegernsee grindt, des wo bis zua Säkularisation im Joar 1803 vo Benediktinamench gfihrt worn is.
Politik.
Stodrot.
Da Stodrot setzt si seit 2014 so zamma:
Städtepartnaschoft.
Partna vo da Stod Tegernsee is de Dianstoa ('Dürnstein') in Niederestareich.
Sengswirdigkeitn.
Vom See obgseng is des Klosta Tegernsee, de wichtigste Sengswirdigkeit im Ort. Des Klosta hod bei da Kuitiviarung vo Obabayern im Middloita a große Roin gspuit. Nach da Säkularisation in Bayern is des Gebaide ois Schloss gnutzt worn. Heit is a Gymnasium drin und des bekannte „Bräustüberl“.
Wiatschoft.
In da Wiatschoft spuit da Fremdnvakea de wichtigste Roin. Da greßte Orbatgeba is de Orthopädische Klinik Tegernsee. De Klinik is aa fir a Drittl vo de Ibanochtungszoin vo Tegernsee vaontwortli.
Im ehemolign Klosta is - nebman Gymnasium - aa no des "Herzoglich Bayerische Brauhaus Tegernsee" untabrocht.
Kitsch

Kitsch moant wos Mindaweatiges, Sentimentales und Triviales. Oft vasteht ma drunta an gschmocklosn Obklatsch vo Kunst, a billige Massnfeatigung stott Originalitet, hohle Obaflechlichkeit stott tiafana Sinn.
Heit is damit aa oft da komerzielle Massngschmock gmoant, banale Sentimentalitet und Gaudi-Orbatn anstej vo am kreativen, kinstlarischen Ausdruck.
Dees Wort kimmt ausm Deitschn und wead in vui andan Sprochn ois Loanwoat vawendd wead. De Wortgschicht is oba unkloar. Nach Kluge kennts vo "kitschen" (Strossnschlamm zammaschiam) kema oda vo "verkitschen" ('verhökern').
Nowosibirsk

Nowosibirsk ( () is noch Moskau und Sankt Petersburg d drittgresste Stod vo Russland und d gresste Stod vo Sibirien. D Metroboin vo da Oblast Nowosibirsk in Westsibirien hod knapp 1,5 Mio. Eihwohna und vadankt d Grindung am Bau vo arana Bruck vo da Transsibirischn Eisenbahn iban Fluss Ob 1893. Heid gibts an Groußraum Nowosibirsk sechs Bruckan iban Ob, dea wos oft fast an ganzn Kilomeda broad is. Den Nam "Nowosibirsk" („Neis Sibirien“) hod d Stod seit 1926.
Eadkunde.
D Stod ligt estle vom Uralgebirge am Sian vom Westsibirischn Diafland a da Zeitzone UTC+6 (3 Stundn voa da Moskauer Zeid (UTC+3)). Mim Bau vo da Eisenbahnbruck iban Ob hod da Aufstieg voram gloana Dorf zua Millionastod agfangd.
Am damolign Nowonikolajewsk is ois Symboi fian geographischn Middlpunkt vom Russischn Reich am Jea 1915 zwecks am 300-jahring Jubiläum vo da Romanow-Dynastie d Kabejn St. Nikolai baud woan. Heid is de a da Middn vom Zendrum vo Nowosibirsk stehade Kabejn a bsundane Sengswiadigkeit und a Woazeichn vo da Stod. Da geographische Middlpunkt vom heidign Russland ligt iaz oba z Krasnojarsk.
Sengswiadigkeitn.
D Stod karan Haufa Zeigniss vom Sozialistischn Klassizismus fiaweisn, zum Beispui as Opernhaus, d riesige Lenin-Statue wo do aufm Voablotz aufgsteid is, as Rodhaus, as Lenin-Haus und fei mehra. Zu de Sengswiadigkeitn vo Nowosibirsk zäind aussadem a am Afang vom 20. Joahundat bauds repräsentativs Gebeide wia da Bahnhof am Zendrum vo da Stod, oana vo de gresstn vo seina Oat in Russland, d Kunstgalerie, as städtische Heimatmuseum, as Haus vo de Offiziere sowiara an Haufa Kiachan.
D Nowosibirska sengand a gloane Kabejn, de ois Zendrum vom Russischn Zarenreiche zeid hod, am Zendrum sowia de easchtn zwe Bruckan iban Ob ois wichtigste Sengswiadigkeit vo da Stod o. Wos se de Touristn a stoag aschaund hand d Alexander-Newski-Kathedraln sowia da grousse, weidleifige Zoo.
Buidung.
In Nowosibirsk gibts zum heidign Zeitpunkt 24 (mid Filialen vo Hochschuin aus andane Städt 34) Hochschuin, davo d Staatliche Universität Nowosibirsk, d Staatliche Technische Universität Nowosibirsk und de Staatliche Universität fia Architektur und Bauwesen Nowosibirsk. Z Nowosibirsk is a as grousse Konservatorium, und da Sietz vo da Sibirischn Sektion vo da Akademie der Wissenschaften Russlands.
Spoat.
Da Eishockeyverein HK Sibir Nowosibirsk speid a da Kontinentaln Hockey-Liga.
In Nowosibirsk is da Fuaßboivarei FK Sibir Nowosibirsk dahoamd, dea wos d Stod seit 2010 a da Premjer Liga vadren duad.
Bolidik und Vawoidung.
Nowosibirsk is auf zehn Stadtrajons aufteild, davo hand simme auf da rechtn Seitn vom Ob:
Links vom Ob hand zwoa weidane Stodteile:
Bibi Blocksberg

Bibi Blocksberg is a Hörspui- und Zeichntrickserie, de vo "Kiddinx" aus Berlin produziat wird. De Gschicht is vo da Autorin Elfie Donnelly im Jahr 1980 erfundn worn. De Hauptfigur is as Hexnmadl Bibi Blocksberg, wo stuckara 13 Jahr oid is. Ursprünglich hot de Serie "Eene meene Hexerei" ghoaßn.
Ketztinga Pfingstritt

Da Pfingstritt z Ketzting oda Ketzinga Pfingstlritt (Kötztinger Pfingstritt) zejd za de gresstn Reidaprozessiona vo Eiropa. De Bittprozession geht af a Glebnis ausm Joar 1412 zruck. Seit dem ziagn Joar fia Joar am Pfingsmonda eppa 900 Reida in Trochtn vom Boarischn Woid, af aussaputztn Ressan, vo Ketzting duachs Zellatoi af Stoabihi.
Ursprung.
Stoabihi is am Ofang vom 15. Joarhundat in de Pforrei Ketzting eigliadat worn. Dea Weg wor fia de domolige Zeit weit und gfeale. Deshoib hod da Pforra vo de Buama in da Gmoa Schutz ogfordat. Spada is da Ritt ois Eainnarung an de Zeit Joar fia Joar wiedahoit worn.
De Reidaprozession.
De Reida wead vom Kreiztrega ogfiaht. Danoch keman de Laternentrega, de Fanfarnblesa un da Geistliche Offiziator mit Mesna und Ministrantn. Hinta eam reidn da Pfingstbraitigam mit dena Brautfiahran. Drauf foign da Pfingstlbraitigam vom Vorjoar mit seine Brautfiahra un de Vatretung vo da Burschnschaft. Dann keman de ibrign Reida. De Bittprozession mocht afn Weg viamoi Hoit (via Evanglien-Stationa) und da Offiziator vakindd s Evangelium und segnet mit da Monstranz de Flurn.
In da Woifoartskira St. Nikolaus z Stoabihi is nacha da Reidagottesdienst. Uma zwejfe gehts dann wieda zruck af Ketzting. In da Stod gibts an Festakt un an eicharistischn Segn. Nacha wean de Tugendkranzaln ibareicht, des wo a Auszeichung fia langjaarige Pfingstlreida is. Zan Schluss vo de religiesn Zeremonien gibts a "Te Deum" (Gottlob).
Pfingstlkranzal.
Dees Tugendkranzal, aa Pfingstlkranzal gnennt, is a Filigranorbat aus Goid- un Suibadroht. Wearend am Ritt trogts da Geistliche Offiziator an da Monstranz. Am End vom Pfingstlritt wead s Tugendkranzal am Stodplotz am Pfingstlbraitigam ibareicht. Dees is da gresste Stoiz vo an jedn Ketztinga.
Pfingstlhozat.
Da Pfingstlbraitigam deaf si noch seina Eanennung sejm a Pfingstlbraut un zwoa Brautfiahra auswejn. Wen da Pfinglsritt firti is, wean de Ketztinga Burschn in seim Ejtanhaus bewiadt. Am spodan Nachmitdog wead de Pfingslbraut zan Burschn un Brautzug duach de Stod oghoit. Am Obmd wead in da Wiatschaft de symbolische Pfingsthozat gfeiat.
In da Gschicht vom Pfingstritt is oba scho efta vorkema, dass dees nua a Vorspui za oana echtn Hozat wor. So wias aa in da Novelln vom Miachael Schmitt, vulgo Woidschmidt, "Die Pfingstelbraut" beschriebm is.
Deitsche Bischofskonferenz

De Deitsche Bischofskonferenz is da Zsommaschluss vo oin katholischn Bischefn vo de 27 Bistiman in da Bundesrepublik Deitschland. Nebn de Diezesanbischefn ghern aa de Koadjutorn, de Diezesanadministratorn und de Weihbischef dazua. De Bischofskonferenz is Mitglied vom Rat vo de eiropäischn Bischofskonferenzn. Sie is mit eam Sekretariat in Bonn oosässig, des Kommissariat vo de deitschen Bischefn is oba in Berlin. Da Vorsitznde wor seit 2014 da Erzbischof vo Minga und Freising, Reinhard Kardinal Marx. Om 3. Meaz 2020 wäjtn de deitschn Bischefe boa eara Fruajoahsvoivasommlung in Mainz den Bischof vom Limburg, Georg Bätzing, zu eam nein Vorsitzendn.
De easchte deitsche Bischofskonferenz hod im Jahr 1848 in Wiazburg stattgfundn. 1867 hobm si de deitschen Bischef easchtmois „am Grob vom heilign Bonifatius“ in Fulda versammlt; danoch is a feste Institution draus worn. De heitige Deitsche Bischofskonferenz geht af diese Vorgängaorganisation zruck.
Johannes Diodato

Johannes Diodato (aa Johannes Theodat oda Owanes Astouatzatur) (* um 1640 in Istanbul; † 1725 in Wean) woa a griechischa oda armenischa Händla und Kuria. Ea woa da Besitza vaum easchtn Weana Kafäähaus.
2004 is in Wean-Wiedn da Johannes-Diodato-Park noch eam gnennt woan.
Holmenkollen

Da Holmenkollen is a Skisprungschonzn im Stodgebiet vo Oslo in Norwegen, de a longe Tradition gnießt.
Gschichte.
Da Holmenkollen is de öteste Skisprungschonzn vo da Wöd. Da easchte Wettkompf hot im Joar 1892 stottgfundn, wo Weitn bis zu 21,5 Meta gsprunga woan san.
Im Joar 1952 is da Holmenkollen fi de Olympischen Winterspiele 1952 gnutzt woan.
Im Joar 2008 is begonnen woan, de Schonzn o'zreißn und durch a neie z'asetzn. Somit liegt da K-Punkt nun bei 120 Meta und de Hillsize bei 134 Meta. Im Joar 2011 hom zum viatn Moi de Nordischen Skiwödmoastaschoftn aufn Holmenkollen stottgfundn.
Cham

Cham is a Kroasstod im Landkroas Cham in da Obapfoiz in Bayern.
Cham liegt ebba 60 km nordestli vo Regnschburg am Fluss Regen, an linkn Nebmfluss vo da Donau in da Cham-Furtha Senke. Des is a langzogans Toi, des wo an Obapfäiza Woid und an Boarischn Woid durchschneidt. Ebba 20 Kilometa nordestli vo Cham liegt de tschechische Grenz und ebba 90 Kilometa nordestli liegt Pilsen. Cham nennt ma aa „Stod am Regenbogn“, wei da Regen de Chama Oidstod in am weidn Bogn einfosst. De Stod hoasst ma aa „Tor zum Boarischn Woid und zum Behmawoid“, wei Cham quasi dazwischn liegt.
Stodgliedarung.
Cham umfosst nebn da Kernstod no 52 weitare Ortstei/Stodtei:
Auf Gemeindegebiet existiern 14 Gemarkunga: Altenmarkt, Cham, Chameregg, Chammünster, Gutmaning, "Haderstadl", Hof, Katzberg, Loibling, "Rhanwalting", Schachendorf, Thierlstein, Vilzing und Windischbergerdorf. De Gemarkung Haderstadl werd teilt mid da Gmoa Chamerau, de Gemarkung Rhanwalting mid da Gmo Pemfling.
St. Hedwigs-Kathedraln (Berlin)

De St. Hedwigs-Kathedraln is de Kathedralkiach vom Erzbistum Berlin und Pfoakiach vo da Domgmoa, dea wo s aa gheat.
Se hot scho seit 1927 an Titl vo ana "Basilica minor" ghobt und is da wichtigste katholische Karchnbau in Berlin.
Esterreichische Bischofskonferenz

De Östareichische Bischofskonferenz is da Zusammenschluss vo alln katholischn Bischefn in Östareich, d. h. vo de Diözesanbischefn, vo de Weihbischefn und vom Abt vo da Territorialabtei Wettingen-Mehrerau. Se besteht seit 1849 und is Mitglied im Rat vo de eiropäischn Bischofskonferenzn.
Schanigoatn

An Schanigoatn (Schanigarten) nennt ma auf Weanarisch an klaan Gostgoatn vau an Kafäähaus odar an Beisl. Meistns sans a boa Tisch und Sessln, de auf effentlichn Grund vuam Lokal stengan; des kaun a Trottoir sei, a Fuassgängazone odar a Parkstraafn.
De Definition bzw. Ogrenzung is owa im Spochgebrauch ned eindeitig. Maunge bezeichnen an jedn Gostgoatn ois Schanigoatn.
Triviales.
Ois Schanigoatn-Prinzip bezeichnet ma de Eslsbruckn fia de Umstölung vau de Uhrn auf de Summa- bzw. Wintazeit: